මෙම අවස්ථාව අගය කරන බව පැවසූ අමාත්‍යවරයා පල්ලිය සමග කෙරෙන සාකච්ඡාවේදී උපරිම තොරතුරු ලබාදීම සඳහා රජය, නීතිපති දෙපාර්තමේන්තුව, පොලිසිය සහ අනෙකුත් අදාළ රාජ්‍ය ආයතනවලින් සියළු තොරතුරු රැස් කරන බවද ප්‍රකාශ කළා.පසුගිය දා විදේශ අමාත්‍යවරයා අගරදගුරු අති උතුම් මැල්කම් කාදිනල් රංජිත් හිමිපාණන්ගෙන් සාකච්ඡාවක් ඉල්ලා ලිපියක් යොමු කර තිබූ අතර ඊට උන්වහන්සේගෙන් යහපත් ප්‍රතිචාරයක් ලැබී ඇති බවයි පෙරේදා පැවති මාධ්‍ය හමුවකදී අමාත්‍ය මහාචාර්ය ජී.එල්. පීරිස් සදහන් කළේ.කෙසේ වෙතත් අමාත්‍යවරයාගේ එම ප්‍රකාශයට ජාතික කතෝලික ජන සන්නිවේදන කේන්ද්‍රයේ අධ්‍යක්ෂ ආචාර්ය සිරිල් ගාමිණි ප්‍රනාන්දු පියතුමන් අද ප්‍රතිචාර දක්වා සිටියා.